Diskussion:Falklandsøerne

message: Er der ikke noget med, at Storbritannien engang tog øerne fra Argentina? Jeg tænker på, at vendingen 'Argentina invaderede øerne...' måske ikke er hele sandheden.
replies: text: Den engelske artikel har mere om øernes historie. I betragtning af, at Storbritannien tog øerne fra Argentina i 1833 efter at Argentina i 1820 ud af det blå havde erklæret de da ubeboede øer for argentinske, er det vist fair nok at sige, at Argentina invaderede øerne i 1982.--Heelgrasper 16. jul 2005 kl. 09:08 (CEST)
replies: text: : Tak. Et andet bemærkning, som ganske vist ikke hører til her: Siden med ønskede artikler trænger til en opdatering.

message: Der er for nylig på dansk udkommet en bog af undertegnede: "(Falklandsøerne (Malvinas), Den uløste konflikt i Sydatlanten", . Det er nu ikke helt korrekt at påstå, at Argentina "ud af det blå...havde erklæret øerne for argentinske". 
Kort fortalt: Louis Antoine de Bougainville tog dem i besiddelse for Frankrig i 1764. Spanien protesterede og Frankrig overdrog øgruppen til Spanien i 1766. England gjorde ingen indvendinger mod denne overdragelse. I 1765 havde England oprettet et fort på den lille ø Saunders i øgruppens NV hjørne. Beliggenheden blev holdt hemmelig. Spanierne opdagede den engelske koloni og tvang den bort med magt i 1770. England protesterede mod denne for den engelske konge ærekrænkende handling. Ikke fordi de påstod at have ret til Port Egmont, som fortet hed. For at undgå en krig i Europa så Spanien sig nødtvungen til at give England ret til at genbesætte Port Egmont, samtidig med at Spanien forbeholdt sig suverænitetsretten til hele øgruppen. England trak sin garnison tilbage fra Port Egmont 3 år senere, i 1774.
Derefter havde Spanien en koloni og en guvernør på øerne indtil 1811, hvor han måtte forlade Puerto Soledad - sådan hed hovedstaden dengang -bland andet p.gr.a. Napoleonskrigene i Europa og de spanske koloniers uafhængighedserklæringer. I 1820 tog Argentina ganske rigtigt øerne i besiddelse under overholdelse af alle de formaliteter, den dengang stående folkeret krævede. Dette meddeltes de engelske, franske og amerikanske fiskekuttere, der befandt sig på stedet. Dokumentet er gengivet i samlingen "Britisk Foreign and State Papers". I 1825-26 oprettede Argentina en koloni ved Puerto Soledad. Kolonien blomstrede og talte i 1832-33 ca. 125-150 indbyggere. I 1829 havde Argentina udnævnt en guvernør. Først dette skridt afstedkom den første engelske protest.
I januar 1833 tvang et engelsk krigsskib "Clio" den argentinske kommandant og medlemmerne af den argentinske koloni væk under truslen om anvendelse af magt. Siden da har Argentina protesteret mod dette overgreb i fredstid - første gang allerede i januar 1833 og sidenhen en 8-9 gange i løbet af 1800 tallet - og mellem stater, der havde udvekslet ambassadører, stod på en venskabelig fod, og indgået en Handelsaftale.
Andre referencer: 
1) Prof. dr. Rudolf Dolzer: Der völkerrechtliche Status der Falkland-Inseln (Malvinas) im Wandel der Zeit.
2) Adrian Hope: Sovereignty and Decolonization of the Malvinas (Falkland) Islands.
3) Cohen Jonathan: Les Iles Falkland (Malouines) i i Annuaire francais de Droit International, 1972
4) Julius Goebel: The Struggle for the Falkland Islands, New Haven, Yale University Press, 1927.
Andrej Engelhardt
Kregme, den 3. september 2006
replies: text: Dette kan vel omskrives og indarbejdes i artiklen? Hvis altså der ikke er saglige indvendinger. --Ktp72 30. jul 2007, 13:05 (CEST)
replies: text: :Hej Andrej! Tvært imod at indvende noget vil jeg gerne rose dig for at have samlet disse oplysninger. De bidrager i høj grad til forståelsen af, hvad Falklandskrigen gik ud på. Så sæt dem endelig ind i artiklen. Mvh. --Sten Porse 30. jul 2007, 14:03 (CEST)
replies: text: ::redigeret og indsat ovenstående afsnit.--Ktp72 30. jul 2007, 15:04 (CEST)
Som det fremgår af retssagen i Lissabon 1822 var Jewett, som "tog øerne i besiddelse" for regeringen i Estado de Buenos Aires officielt kaper, men i praksis pirat: "Diário do governo - Imprensa Nacional de Lisboa" http://books.google.com.ar/books?id=PQ4wAAAAYAAJ&pg=RA2-PT194&lpg=RA2-PT194&dq=%22Heroina%22+%22carlota%22+%22lisboa%22&source=bl&ots=MLxl6TgGdX&sig=2pXB3ZfweBUHCKYQ6sAfeT9vNMk&hl=en&sa=X&ei=81tiUL3eDYXm8gTho4CQDA&redir_esc=y#v=onepage&q=%22Heroina%22%20%22carlota%22%20%22lisboa%22&f=false p. 752ff. (p. 251 i .pdf-versionen).
Som det fremgår af de officielle argentinske dokumenter fra retssagen mod den argentinske militære kommandant på øerne, José María de Pinedo, forlod kun fire af kolonisterne øerne sammen med den militære garnison: "Lista de la tropa, sus familias y peones de la isla de Malvinas" http://farm6.staticflickr.com/5053/5533028871_5a2bfae23c_b.jpg
Som det fremgår af "Protestas por Malvinas (1833-1946) - indice" http://www.angelfire.com/ab/cajaedit/kjimalvin.html 
protesterede Buenos Aires i årene 1833-1849, derefter pause indtil 1888 (én argentinsk protest) og igen pause indtil 1926. Argentiske sekundære kilder, som ofte citeres kritikløst af sekundære og tertiære kilder som Goebel, Dolzer, m.fl. er altid påfaldende tavse om datoer for protester efter 1849 "gentagne gange i 1800-tallet" - med god grund, for der var ingen. Såvel argentinske som sekundære engelske kilder er "fyldt med" tavshed om ømfindtlige kendsgerninger.
Som det fremgår af officielle argentinske dokumenter startede Vernet sin første koloni i 1823. Den var en fiasko, hvorefter han prøvede igen i 1826, denne gang med bedre held.
Uanset navne som "Provincias Unidas del Río de la Plata" eksisterede Argentina ikke som samlet, reel stat før det andet slag ved Cepeda i 1859, nok snarere efter slaget ved Pavona i 1861, hvorefter republikken Argentina oprettedes den 17. december 1861 som afløser for den meget løst knyttede føderation, der i årene 1816 (uafhængighedserklæringen) til 1861 hærgedes af konstante borgerkrige mellem caudillos (krigsherrer), som kæmpede om herredømmet. John.St (diskussion) 15. okt 2012, 01:14 (CEST)
thread_title:  Falklandsøerne (Malvinas) 

message: Den tidligere formulering "Eksistensen og beliggenheden [af den britiske koloni] blev holdt hemmelig" er ikke korrekt. Øerne var simpelthen for store og øde til at de to parter opdagede modpartens koloni.
Som det fremgår af et brev fra 1766:
"... This being all that we have yet learned of the French intentions ... and Captain Byron so far as February last, having ranged the coast for 200 miles in length and remained long upon it without finding the least trace of any possession taken by the French ..." John.St (diskussion) 18. mar 2013, 04:29 (CET)
replies: text: 4. december 1766. While exploring East falkland, captain McBride's expedition discovers the French settlement in Port Louis and enters its harbor. John.St (diskussion) 10. apr 2013, 21:49 (CEST)
thread_title:  Hemmelig eller ikke observeret koloni 

message: Jeg agter at fjerne: "FN's generalforsamling har i en række resolutioner påpeget, at befolkningen på Falklandsøerne ikke har ret til selvbestemmelse." Dette ville være i strid med FNs grundcharter fra 1945.
Hvilke resolutioner?  Nævn én. John.St (diskussion) 29. apr 2013, 12:54 (CEST)
thread_title:  FN resolutioner 

message: At indsætte referencer i wiki er så irriterende besværligt, at jeg vil overlade glæden herved til andre.
1. "FNs generalsekretær, Ban Ki-moon, den 18. maj 2010 i Noumea, New Caledonia, gjort det helt klart, at alle områder på FNs liste over kolonier har ret til frit selv at bestemme deres fremtid ("exercise their right to freely choose their future")": http://www.un.org/sg/statements/?nid=4547
" It is essential for the people concerned to understand the options regarding their political status and to be able to exercise their right to freely choose their future."
2. "Folkeretten indeholder imidlertid ingen krav om en "oprindelig" befolfning, men omtaler blot "self-determination of peoples"." og "fremgår af FNs charter" https://en.wikisource.org/wiki/Charter_of_the_United_Nations Article 1 og Article 55
3. "Den 4. februar 2013 afviste Argentinas udenrigsminister Hector Timerman imidlertid at mødes med den britiske udenrigsminister William Hague og andre britiske delegerede." "MLA Sawle and his peer MLA Jan Cheek travelled over the weekend to London in order to take part in any discussions about the Falkland Islands during Mr Timerman’s proposed meeting with the UK Foreign Secretary William Hague, which the Argentine top official finally declined." "The letter expressed MLA Sawle and Cheek’s disappointment not to be meeting with Mr Timerman, saying: “Your Government says that all it wishes to do is talk. Yet when the opportunity arises, you refuse.”" http://en.mercopress.com/2013/02/05/timerman-meets-falklands-lawmaker-but-dismisses-any-form-of-dialogue  John.St (diskussion) 28. mar 2014, 20:56 (CET)
thread_title:  Referencer